**Denis Dmitrijevitš Tšeryšev** (ven. Денис Дмитриевич Черышев, s. 26. joulukuuta 1990 Nižni Novgorod, Venäjän SFNT, Neuvostoliitto) on venäläinen jalkapalloilija, pelipaikaltaan vasen laituri. Hän edustaa Espanjan korkeimmalla sarjatasolla Primera Divisiónissa pelaavaa Valenciaa.

Seurajoukkueura
---------------

Tšeryšev syntyi Venäjällä, mutta muutti viisivuotiaana Espanjaan isänsä Dmitrin siirryttyä pelaamaan Sporting de Gijóniin. Tšeryšev aloitti jalkapalloilun Sportingin junioreissa ja ehti pelata myös Burgos Promesasissa ennen liittymistään Real Madridin junioreihin vuonna 2002.

Kaudella 2011–2012 Tšeryšev oli nostamassa Real Madridin kakkosjoukkuetta Castillaa Segunda División B:stä Segunda Divisióniin. Hän debytoi seuran edustusjoukkueessa 27. marraskuuta 2012 Copa del Reyn ottelussa Alcoyanoa vastaan. Hän oli Real Madridin ensimmäinen venäläispelaaja.

Heinäkuussa 2013 Tšeryšev teki nelivuotisen jatkosopimuksen Real Madridin kanssa. Hän pelasi edustusjoukkueessa vain kaksi Espanjan liigan ottelua ja kolme Mestarien liigan ottelua sekä edellä mainitun lisäksi yhden Espanjan cupin ottelun, jossa hän joulukuussa 2015 teki maalin Cádizia vastaan. Hän pelasi Real-vuosinaan lainalla Sevillassa, jonka matkalla kauden 2013–2014 Eurooppa-liigan voittoon Tšeryševkin pelasi yhden ottelun, Villarrealissa ja Valenciassa.

Kesällä 2016 Tšeryšev siirtyi Villarealiin. Hän pelasi joukkueessa kaksi kautta ja oli kolmannen lainalla Valenciassa, joka osti hänet kesällä 2019. Hän voitti kaudella 2018–2019 Valencian joukkueessa Espanjan cupin mutta oli loukkaantumisen vuoksi poissa loppuottelusta.

Tšeryšev on kauden 2020–2021 loppuun mennessä eri seuroissa pelannut Espanjan liigassa 146 ottelua, joissa hän on tehnyt 12 maalia, Mestarien liigassa 12 ottelua, joissa hän on tehnyt kaksi maalia, ja Eurooppa-liigassa 24 ottelua, joissa hän on tehnyt neljä maalia.

Maajoukkueura
-------------

Tšeryšev on pelannut useita otteluita Venäjän nuorisomaajoukkueissa, ja hän oli mukana vuoden 2013 alle 21-vuotiaiden EM-kilpailuiden karsintoihin osallistuneessa joukkueessa. Marraskuussa 2012 hän sai kutsun Fabio Capellon valmentamaan A-maajoukkueeseen, jossa hän debytoi 14. marraskuuta 2012 ystävyysottelussa Yhdysvaltoja vastaan. MM-kilpailuissa 2018 hän pelasi joukkueensa kaikki viisi ottelua ja teki niissä neljä maalia, joista kaksi Saudi-Arabiaa, yhden Egyptiä ja yhden puolivälierässä Kroatiaa vastaan.

Yksityiselämä
-------------

Tšeryševin isä on jalkapalloilija ja jalkapallovalmentaja Dmitri Tšeryšev. Hänellä on myös Espanjan kansalaisuus, ja hän on sanonut tuntevansa itsensä enemmän espanjalaiseksi kuin venäläiseksi asuttuaan Espanjassa suurimman osan elämästään.

Tšeryšev opiskelee liikuntatieteitä Madridin teknillisessä yliopistossa.

Lähteet
-------

1. ↑  Ficha Real Madrid. Viitattu 1.12.2012. (espanjaksi)
2. 1 2 3  Cerezo, Hugo: Cherysev, el primer ruso en la Casa Blanca  21.1.2011. Marca. Viitattu 1.12.2012. (espanjaksi)
3. ↑  Maté, José Daniel: Denis Cheryshev, una perla blanca que creció en Pallafría  17.9.2012. Diario de Burgos. Viitattu 1.12.2012.
4. ↑  Players BDFutbol. Viitattu 1.12.2012. (englanniksi)
5. ↑  Cheryshev debutó con el Real Madrid  27.11.2012. Real Madrid. Viitattu 1.12.2012. (espanjaksi)
6. 1 2  Bryan, Paul: Cheryshev makes Madrid history as stock rises  28.11.2012. UEFA. Viitattu 1.12.2012. (englanniksi)
7. ↑  Comunicado Oficial  25.7.2013. Real Madrid. Viitattu 27.7.2013. (espanjaksi)
8. 1 2 3 4  Denis Tšeryšev Transfermarkt-sivustolla (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Denis Tšeryšev**.
* Denis Tšeryšev Real Madridin sivustolla (espanjaksi)
* Denis Tšeryšev Euroopan jalkapalloliiton sivustolla (englanniksi)
* Denis Tšeryšev BDFutbol-sivustolla (englanniksi)

  

Venäjän joukkue – Jalkapallon MM-kilpailut 2018
1 Akinfejev |
2 Fernandes |
3 Kutepov |
4 Ignaševitš |
5 Semjonov |
6 Tšeryšev |
7 Kuzjajev |
8 Gazinski |
9 Dzagojev |
10 Smolov |
11 Zobnin |
12 Lunjov |
13 Kudrjašov |
14 Granat |
15 Al. Mirantšuk |
16 An. Mirantšuk |
17 Golovin |
18 Žirkov |
19 Samedov |
20 Gabulov |
21 Jerohin |
22 Dzjuba |
23 Smolnikov |
Valmentaja Tšertšesov

Venäjän joukkue – Jalkapallon EM-kilpailut 2020
1 Šunin |
2 Fernandes |
3 Divejev |
4 Karavajev |
5 Semjonov |
6 Tšeryšev |
7 Ozdojev |
8 Barinov |
9 Sobolev |
10 Zabolotnyi |
11 Zobnin |
12 Djupin |
13 Kudrjašov |
14 Džikija |
15 Mirantšuk |
16 Safonov |
17 Golovin |
18 Žirkov |
19 Žemaletdinov |
20 Ionov |
21 Fomin |
22 Dzjuba |
23 Kuzjajev |
24 Jevgenjev |
25 Makarov |
26 Muhin |
Valmentaja Tšertšesov